
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1240 

12 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση ημερών κίνησης εκτός έδρας υπαλλήλωντης 


Δ/νσης ΚΕΔΕ (Δ14) της ΓΓΔΕ/ΥΠΕΧΩΔΕ, καθ’ 

υπέρβαση των εγκεκριμένων 120 ημερών. 1 

Ίδρυση Εργαστηρίου Παλαιογραφίας στο Τμήμα Φι¬ 
λολογίας της Σχολής Ανθρωπιστικών και Κοινωνι¬ 
κών Επιστημών του Πανεπιστημίου Πατρών και κα¬ 
θορισμός του εσωτερικού του κανονισμού. 2 

Ορισμός της ΔΙΕΦΕΣ ως Διευθύνουσα Υπηρεσία στο 
έργο «Εργαστήρια Φυσικών Επιστημών της Α' Βάθ- 
μιας Εκπαίδευσης, Κτιριακές Υποδομές και Προμή¬ 
θεια Εξοπλισμού». 3 

Σύσταση και συγκρότηση επιτροπής ελέγχου Βιομη¬ 
χανιών και Βιοτεχνιών Γεωργικών Φαρμάκων. 4 

Έγκριση παροχής υπερωριών στο προσωπικό της 

Πλοηγικής Υπηρεσίας για το έτος 2004. 5 

Ψήφιση του Οργανισμού Εσωτερικής Υπηρεσίας Νο¬ 
μικού Προσώπου Δημοσίου Δικαίου «Παιδικοί 

Σταθμοί Πύργου». 6 

Διόρθωση σφάλματος στην 57284/Β7/5.7.2004 
υπουργική απόφαση. 7 


ΑΠΟΦΑΣΕΙ Σ 

Αριθ. 2/36772/0022 (1) 

Έγκριση ημερών κίνησης εκτός έδρας υπαλλήλων της 
Δ/νσης ΚΕΔΕ (Δ14) της ΓΓΔΕ/ΥΠΕΧΩΔΕ, καθ’ υπέρ¬ 
βαση των εγκεκριμένων 120 ημερών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2685/1999, «Κάλυψη δαπανών 
μετακινουμένων υπαλλήλων εντός και εκτός Επικράτειας 
και άλλες διατάξεις» (ΦΕΚ 35/Α/18.2.1999). 

2. Την υπ’ αριθμ. 2/63841/0022/31.8.1999 κοινή απόφα¬ 
ση έγκρισης ημερών εκτός έδρας κίνησης υπαλλήλων 


που υπηρετούν στη ΓΓΔΕ και ΓΓΣΔΕτου ΥΠΕΧΩΔΕ (ΦΕΚ 
1867/Β/11.10.1999). 

3. Την υπ’ αριθμ. 2/71700/0022/31.11.1999 κοινή από¬ 
φαση τροποποίησης της υπ’ αριθμ. 2/63841/0022/ 
31.8.1999 απόφασης. 

4. Τις διατάξεις του άρθρου 49 του Ν. 2778/1999 (ΦΕΚ 
295/Α/1999). 

5. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» που προστέθηκε με 
το άρθρο 27του Ν. 2081/1992 και αντικαταστάθηκε με την 
παρ.2ατου άρθρου 1 του Ν. 2469/1997. 

6. Το έγγραφο Δ14/64932/1.6.2004 της Δ/νσης ΚΕΔΕ σε 
συνδυασμό με το Δ14/65466/25.6.2004, σύμφωνα με τα 
οποία το ΚΕΔΕ έχει αναλάβει σημαντικά και επείγοντα έρ¬ 
γα σε όλη τη χώρα και αφορούν: 

α) Γεωτεχνικές έρευνες (γεωτρήσεις και μετρήσεις ορ¬ 
γάνων) στη Ν. Λευκάδα και αποτελούν συνέχεια των ερευ¬ 
νών που ξεκίνησαν αμέσως μετά τον πρόσφατο σεισμό 
που έπληξε την περιοχή και θεωρούνται απαραίτητες. 

β) Γ εωτεχνικές έρευνες (γεωτρήσεις - εγκατάσταση ορ¬ 
γάνων) στη Ν. Σκύρο για τη μελέτη των κατολισθητικών 
φαινομένων που προέκυψαν μετά τους πρόσφατους σει¬ 
σμούς και έχουν ανακόψει το οδικό δίκτυο του νησιού με 
απρόβλεπτες επιπτώσεις ενόψει και της θερινής τουρι¬ 
στικής περιόδου. 

γ) Γεωτρήσεις για την αποκατάσταση αστοχιών στο 
οδικό δίκτυο Σπάρτης- Καλαμάτας που προέκυψαν μετά 
από έντονα καιρικά φαινόμενα. 

δ) Γεωτεχνικές μελέτες για λογαριασμό του Οργανι¬ 
σμού Εργατικής Κατοικίας (Ο.Ε.Κ.) στις περιοχές (Αξιού- 
πολης - Άρτας - Τρικάλων - Βόνιτσας - Βελβενδού - Ξάν¬ 
θης) και αλλού όπου προκύψει έκτακτη ανάγκη προκειμέ- 
νου να προωθηθούν οι μελέτες κατασκευής των έργων, 
με προφανές οικονομικό και κοινωνικό όφελος. 

ε) Γεωτεχικές έρευνες σε οποιαδήποτε περιοχή προκύ¬ 
ψει έκτακτη ανάγκη από θεομηνίες-σεισμούς-κατολισθη- 
τικά φαινόμενα κ.λ.π. καθώς και ότι το προσωπικό των γε- 
ωτρυπάνων του τμήματος γεωτεχνικών ερευνών και το 
προσωπικό επίβλεψης και εργαστηρίου εξαντλεί εντός 
του Ιουνίου το εγκεκριμένο όριο των 120 ημερών εκτός 
έδρας κίνησης. 

7. Το γεγονός ότι από την εφαρμογή της παρούσας από¬ 
φασης προκαλείται δαπάνη 100.000 ευρώ περίπου, για το 
χρονικό διάστημα από 1.7.2004 μέχρι 31.12.2004 σε βά- 

ρος του ετήσιου προγράμματος Δημοσίων Επενδύσεων 
έργο 2001 ΣΕ 07130000της ΣΑΕ 071/3της ΓΓΔΕτου ΥΠΕ- 
ΧΩΔΕ. 

8. Την υπ’ αριθμ. 2/74260/0004/15.10.1999 απόφαση 
«Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/1991», αποφασίζουμε: 

Εγκρίνουμε για το έτος 2004 την κίνηση εκτός έδρας 
καθ’ υπέρβαση των εγκεκριμένων 120 ημερών, για εκτέ¬ 
λεση υπηρεσίας, με διανυκτέρευση ή αυθημερόν επι¬ 
στροφή, των μονίμων υπαλλήλων και με σχέση εργασίας 
ιδιωτικού δικαίου της Δ/νσης Κεντρικού Εργαστηρίου 
Δημ. Έργων (Δ14) της ΓΓΔΕτου ΥΠΕΧΩΔΕ ως κατωτέρω: 

1. Για το προσωπικό των γεωτρυπάνων του Τμήματος 
Γ εωτεχνικών Ερευνών. 

Ημέρες εκτός έδρας μέχρι 60 από 1.7.2004 έως 
31.12.2004 και συνολικά μέχρι 180. 

2. Για το προσωπικό επίβλεψης και Εργαστηρίου του 
Τμήματος Γεωτεχνικών Ερευνών. 

Ημέρες εκτός έδρας μέχρι 20 από 1.7.2004 έως 
31.12.2004 και συνολικά μέχρι 140. 

Κατά τα λοιπά ισχύει η υπ’ αριθμ. 2/63841/0022/ 
31.8.1999 (ΦΕΚ 1867/Β/ 11.10.1999) κοινή απόφαση 
έγκρισης ημερών εκτός έδρας κίνησης υπαλλήλων που 
υπηρετούν στη ΓΓΔΕ και ΓΓΣΔΕ του ΥΠΕΧΩΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2004 
Οι Γ ενικοί Γ ραμματείς 

Δημοσιονομικής Πολιτικής Δημοσίων Έργων 
Υπ. Οικονομίας και Οικονομικών 

Γ. ΚΟΥΡΗΣ Γ. ΤΡΥΦΩΝΙΔΗΣ 

-♦- 

Αριθ. 73499/Β1 (2) 

Ίδρυση Εργαστηρίου Παλαιογραφίας στο Τμήμα Φιλολο¬ 
γίας της Σχολής Ανθρωπιστικών και Κοινωνικών Επι¬ 
στημών του Πανεπιστημίου Πατρών και καθορισμός 
του εσωτερικού του κανονισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/1982 
«Γιατη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87), όπως η παράγραφος αυτή τροποποι¬ 
ήθηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
την περ. γ'της παρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (ΑΊ41). 

2. Τις διατάξεις του άρθρου 4 παρ. 1 εδ. γ' του Ν. 
2083/1992 «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά- 
ξεωντου Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 


τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 1, περ. II του Π.Δ. 55/1996 
«Περιορισμός συναρμοδιοτήτων κατά την έκδοση των δι¬ 
οικητικών πράξεων» (Α' 48). 

5. Τις διατάξεις της αρ. 14650/ΔΙΟΕ 85/17.3.2004 Κοι¬ 
νής Απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 519). 

6. Τις διατάξειςτης υπ’ αριθμ. 37876/ΣΤ5/26.4.2004 Κοι¬ 
νής Απόφασης του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρμο¬ 
διοτήτων Υφυπουργώντου Υπουργείου Εθνικής Παιδείας 
και Θρησκευμάτων» (Β' 608). 

7. Τη σύμφωνη γνώμη της Γ ενικής Συνέλευσης του Τμή¬ 
ματος Φιλολογίας της Σχολής Ανθρωπιστικών και Κοινω¬ 
νικών Επιστημών του Πανεπιστημίου Πατρών (συνεδρία 
αριθ. 108/10.2.2004). 

8. Το γεγονός ότι απάτην εφαρμογή των διατάξεων της 
παρούσας απόφασης προκαλείται δαπάνη ύψους τριών 
χιλιάδων (3.000) ΕΥΡΩ κατά το τρέχον έτος η οποία και θα 
βαρύνει τον προϋπολογισμό του Πανεπιστημίου Πατρών 
(ΚΑΕ 4121). Κατά την επόμενη πενταετία η ανωτέρω δα¬ 
πάνη η οποία ανέρχεται ομοίως στο ποσό των τριών χι¬ 
λιάδων (3.000) ΕΥΡΩ αναμένεται να εξοικονομηθεί κατά 
ένα μέρος της από ίδιους πόρους του Εργαστηρίου κατά 
τα προβλεπόμενα στο άρθρο 6 της παρούσας απόφασης, 
κατά δε το υπόλοιπο μέρος αυτής θα καλύπτεται από τις 
πιστώσεις που θα εγγράφονται στον προϋπολογισμό του 
Πανεπιστημίου, χωρίς αύξηση της κρατικής επιχορήγη¬ 
σης προς αυτό. Επίσης, προκαλείται ενδεχόμενη δαπάνη 
από την κάλυψη εξόδων οργάνωσης επιστημονικών δια¬ 
λέξεων, ημερίδων, σεμιναρίων, συμποσίων, συνεδρίων 
και άλλων επιστημονικών εκδηλώσεων, από την πραγμα¬ 
τοποίηση δημοσιεύσεων και εκδόσεων με κάθε μέσο ανα¬ 
παραγωγής και από την πρόσκληση ελλήνων και ξένων 
επιστημόνων. Η εν λόγω δαπάνη εξαρτάται από πραγμα¬ 
τικά γεγονότα και θα καλύπτεται από τις πιστώσεις που 
διατίθενται στο Εργαστήριο από το Τμήμα Φιλολογίας 
του Πανεπιστημίου Πατρών, αποφασίζουμε: 

Άρθρο 1 
Ίδρυση 

Ιδρύεται στο Τμήμα Φιλολογίας της Σχολής Ανθρωπι¬ 
στικών και Κοινωνικών Επιστημώντου Πανεπιστημίου Πα¬ 
τρών Εργαστήριο Παλαιογραφίας, το οποίο εξυπηρετεί 
εκπαιδευτικές και ερευνητικές ανάγκες στο γνωστικό 
αντικείμενο της Ελληνικής Παλαιογραφίας - Κωδικολο- 
γίας. θα εξετάζονται η εξέλιξη της ελληνικής γραφής 
(4ος αιώνας μ.Χ.-19ος αιώνας μ.Χ.), η χρονολόγηση, οι 
γραφείς και η ιστορία των χειρογράφων, τα χειρόγραφα 
ως φυσικά αντικείμενα (υλικά γραφής -περγαμηνή, χαρτί, 
μελάνι-, υδατόσημα, τετράδια, χάραξη, διακόσμηση, στά¬ 
χωση), η χειρόγραφη παράδοση των κειμένων της κλασι¬ 
κής, βυζαντινής και νεοελληνικής φιλολογίας, οι μέθοδοι 
της κριτικής και εκδοτικής των κειμένων και η εφαρμογή 
τους στη λόγια και δημώδη γραμματεία. 

Άρθρο 2 
Αποστολή 

Το Εργαστήριο έχει ως αποστολή: 

1. Τη μελέτη των ελληνικών χειρογράφων της βυζαντι- 

νής και νεότερης περιόδου (τέταρτος ως δέκατος ένατος 
αιώνας μ.Χ.) από παλαιογραφική και κωδικολογική άποψη 
με τη χρήση ειδικού προς το σκοπό αυτό τεχνικού εξοπλι¬ 
σμού. 

2. Τη δημιουργία αρχείου ελληνικών χειρογράφων με 
την προμήθεια μικροταινιών, μικροφισών και φωτογρα¬ 
φιών χειρογράφων από βιβλιοθήκεςτηςημεδαπής και αλ¬ 
λοδαπής. 

3. Τη συνεπαγόμενη κάλυψη σε προπτυχιακό και μετα¬ 
πτυχιακό επίπεδο των διδακτικών και ερευνητικών ανα¬ 
γκών της Κατεύθυνσης Βυζαντινών και Νεοελληνικών 
Σπουδών του Τμήματος Φιλολογίας του Πανεπιστημίου 
Πατρών, καθώς και των άλλων κατευθύνσεων του Τρήμα¬ 
τος και των λοιπών Τμημάτων του Πανεπιστημίου, σε θέ¬ 
ματα που εμπίπτουν στα αντικείμενα δραστηριότητας του 
Εργαστηρίου, όπως αυτά προσδιορίζονται στο άρθρο 1 
της παρούσας. 

4. Τη στήριξη και ανάπτυξη των αντικειμένων και μεθό¬ 
δων διδασκαλίας και τη διεξαγωγή βασικής και εφαρμο¬ 
σμένης έρευνας. 

5. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι συμπίπτουν, συμβαδίζουν και αλ- 
ληλοσυμπληρώνονται με εκείνους του Εργαστηρίου. 

6. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

7. Την παροχή υπηρεσιών σε ιδιώτες και κάθε νομικής 
μορφής οργανισμούς κατά τα προβλεπόμενα στο Π.Δ. 
159/1984 (Α' 53). 

8. Την συνεργασία με κοινωνικούς, δημόσιους ή ιδιωτι¬ 
κούς φορείς μέσω της ανάπτυξης προγραμμάτων στο 
πλαίσιο του γνωστικού αντικειμένου του εργαστηρίου. 

Άρθρο 3 
Προσωπικό 

Το Εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Φιλολο¬ 
γίας του Πανεπιστημίου Πατρών που το γνωστικό αντικεί¬ 
μενο της θέσης που κατέχουν εμπίπτει στα διδακτικά και 
ερευνητικά αντικείμενα του Εργαστηρίου, από μέλη του 
Ειδικού Τεχνικού Εργαστηριακού Προσωπικού (Ε.Τ.Ε.Π.), 
καθώς και από μέλη του λοιπού επιστημονικού προσωπι¬ 
κού και του διοικητικού προσωπικού που τοποθετούνται 
στο Εργαστήριο με τη διαδικασία των άρθρων 4 παρ. 1 (δ) 
του Ν. 2083/1992 και 13 παρ. 3βτου Ν. 2817/2000 (Α' 78) 
αντίστοιχα. 

Άρθρο 4 

Διοίκηση - Αρμοδιότητες 

1. Το Εργαστήριο διευθύνεται από τον διευθυντή, ο 
οποίος είναι μέλος του Διδακτικού Ερευνητικού Προσω¬ 
πικού (Δ.Ε.Π.) του Τμήματος Φιλολογίας του Πανεπιστη¬ 
μίου Πατρών που ορίζεται με τη διαδικασία του άρθρου 
28 παρ. 22του Ν. 2083/1992 (Α' 159). 

2. Ο διευθυντής ασκεί τις αρμοδιότητες που ορίζει το 
άρθρο 7 του Ν. 1268/1982, μεταξύ των οποίων περιλαμ¬ 
βάνονται ο συντονισμός του προπτυχιακού και μεταπτυ¬ 
χιακού διδακτικού και ερευνητικού έργου του Εργαστηρί¬ 
ου, η κατάρτιση του ετήσιου προγράμματος λειτουργίας 
του και η ενημέρωση της Γ ενικής Συνέλευσης του Τ ρήμα¬ 


τος για αυτό, η μέριμνα για την τήρησή του, η μέριμνα για 
την κατανομή των χώρωντου Εργαστηρίου, η μέριμνα για 
τη στελέχωσή του με το αναγκαίο προσωπικό, η μέριμνα 
για την οικονομική διαχείριση των εσόδωντου, η κατάρτι¬ 
ση του ετήσιου απολογισμού των δραστηριοτήτωντου, ο 
ορισμός των υπευθύνων για τα αναλώσιμα υλικά και τον 
κινητό εξοπλισμό, η υπογραφή κάθε εγγράφου και γενικά 
η ευθύνη για την ομαλή και απρόσκοπτη λειτουργία του 
Εργαστηρίου. 

Άρθρο 5 
Λειτουργία 

1. Το Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο, στο πλαίσιο 
ερευνητικού προγράμματος ή άλλου έργου που έχει απο- 
φασισθεί από το Τμήμα, και καθορίζει μέσα στο πλαίσιο 
της αποστολής του εργαστηρίου την προτεραιότητα στη 
χρησιμοποίηση οργάνων και χώρων. 

3. Ο διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται κανόνες ασφαλείας που απο¬ 
σκοπούν στην προφύλαξη της υγείας των εργαζομένων 
και στην προστασία των οργάνων και εγκαταστάσεων του 
Εργαστηρίου από βλάβες. 

4. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του Εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη τα οποία παραδίδονται για τη 
διεξαγωγή εργασιών επιστρέφονται μετά τη χρησιμοποί¬ 
ησή τους, στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του Εργαστηρίου, σύμφωνα με τα άρθρα 18 Ν. 
1268/1982, 5 του Π .Δ. 407/1980 (Α' 112) και 2 παρ. 1 εδ. δ' 
του Ν. 1674/1986 (Α' 203), όπως αυτά ισχύουν. 

6. Στο Εργαστήριο έχουν δικαίωμα εκτέλεσης εργασιών 
τα μέλη Δ.Ε.Π. του Εργαστηρίου αποκλειστικά ή σε συ¬ 
νεργασία με άλλα μέλη Δ.Ε.Π. του Τμήματος, εφόσον το 
αντικείμενο της έρευνας είναι σχετικό με τις δραστηριό¬ 
τητες του Εργαστηρίου. 

Άρθρο 6 
Έσοδα 

Τα έσοδα του Εργαστηρίου προέρχονται από: 

1. Τις πιστώσεις που διατίθενται από το Τμήμα Φιλολο¬ 
γίας με τη διαδικασία του άρθρου 4 παρ. (ε) του Ν. 
2083/1992. 

2. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

3. Τη διάθεση ερευνητικών ή εν γένει επιστημονικών 
προϊόντων. 

4. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984 (Α'53). 

5. Τις κληρονομιές, δωρεές και κληροδοσίες που κατα- 
λείπονται στο Πανεπιστήμιο Πατρών για τους σκοπούς 
του Εργαστηρίου. 

Άρθρο 7 

Τηρούμενα βιβλία 

1. Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: πρωτόκολλο εισερχόμενης- 
εξερχόμενης αλληλογραφίας, βιβλίο περιουσιακών στοι¬ 
χείων, φάκελος οικονομικών στοιχείων κάθε έτους, κατά¬ 
λογος επιστημονικών βιβλίων, περιοδικών και οργάνων, 
αρχείο ερευνητικών προγραμμάτων, βιβλίο μεταβολών 
προσωπικού, καθώς και κάθε άλλο βιβλίο ή στοιχείο που 
προβλέπεται από ειδικές διατάξεις. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο το οποίο κρίνεται απαραί¬ 
τητο. 

Άρθρο 8 
Εγκατάσταση 

Το Εργαστήριο εγκαθίσταται σε χώρο του Πανεπιστη¬ 
μίου. Χώρος του Εργαστηρίου είναι εκείνος στον οποίο 
εκτελούνται δραστηριότητες συναφείς με την αποστολή 
του, συμπεριλαμβανομένης της εγκατάστασης του τεχνι¬ 
κού εξοπλισμού. Στο χώρο εγκατάστασης υπάρχει πινα¬ 
κίδα μετοντίτλοτου Εργαστηρίου. 

Άρθρο 9 
Έναρξη ισχύος 

Η ισχύ της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 2004 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

-♦- 

Αριθ.901 (3) 

Ορισμός της ΔΙΕΦΕΣ ως Διευθύνουσα Υπηρεσία στο έρ¬ 
γο «Εργαστήρια Φυσικών Επιστημών της Α' Βάθμιας 
Εκπαίδευσης, Κτιριακές Υποδομές και Προμήθεια 
Εξοπλισμού». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 του Ν. 3027/2002 (ΦΕΚ 
152/Α/2002) «Ρύθμιση θεμάτων Οργανισμού Σχολικών 
Κτιρίων, ανώτατης εκπαίδευσης και άλλες διατάξεις», πε¬ 
ρί σύστασης της Ειδικής Υπηρεσίας Εφαρμογής προ¬ 
γραμμάτων Κ.Π.Σ. 

2. Την υπ’ αριθμ. 10756/9.10.2002 Κ.Υ.Α. με την οποία 
εξειδικεύονται οι αρμοδιότητες της Ειδικής Υπηρεσίας 
Εφαρμογής προγραμμάτων Κ.Π.Σ. 

3. Τις διατάξεις των άρθρων 23 παρ. 1 και24παρ. 1 και 
2 περίπτωση β'του Ν. 1558/1985 «Κυβέρνηση και Κυβερ¬ 
νητικά όργανα» (ΦΕΚ Α/137) 

4. τις διατάξεις του Π .Δ./τος 147/1976 «Οργανισμός του 
Υπουργείου Εθνικής Παιδείας και Θρησκευμάτων» (ΦΕΚ 
56 Α/1976). 

5. Την υπ’ αριθμ. 37876/ΣΤ5/26.4.2004 (ΦΕΚ 608Β) «Κα¬ 
θορισμός αρμοδιοτήτων Υφυπουργών του Υπουργού 
Εθνικής Παιδείας και Θρησκευμάτων» 

6. Τον Κανονισμό (ΕΚ) αριθμ. 1260/1999 «περί γενικών 
διατάξεων για τα Διαρθρωτικά Ταμεία». 


7. Τον Κανονισμό (ΕΚ) αριθμ. 1783/1999 «σχετικά με το 
Ευρωπαϊκό Ταμείο Περιφερειακής Ανάπτυξης». 

8. Τον Κανονισμό (ΕΚ) αριθμ. 1685/2000 «για τη θέσπιση 
λεπτομερών κανόνων εφαρμογήςτου καν. 1260/1999, όσον 
αφορά την επιλεξιμότητα των δαπανών των ενεργειών που 
συγχρηματοδοτούνται από τα Διαρθρωτικά Ταμεία». 

9. Τις διατάξειςτου Ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου στήριξης 
και άλλες διατάξεις» (ΦΕΚ 251 /τ.Α'/14.11.2000). 

10. Τον Κανονισμό (ΕΚ) αριθμ. 438/2001 «για θέσπιση 
λεπτομερών κανόνων εφαρμογής του κανονισμού (ΕΚ) 
1260/1999 του Συμβουλίου όσον αφορά τα Συστήματα 
Διαχείρισης και Ελέγχου των παρεμβάσεων των Διαρ¬ 
θρωτικών Ταμείων». 

11. Τις διατάξειςτου Ν. 1418 «Δημόσια έργα και ρυθμί¬ 
σεις συναφών Θεμάτων» ως ισχύει σήμερα. 

12. Την Απόφαση της Επιτροπής των Ε.Κ. με αριθ. 
Ε(2001)44/16.3.2001 που αφορά την έγκριση του Επιχει¬ 
ρησιακού Προγράμματος Εκπαίδευσης και Αρχικής 
Επαγγελματικής Κατάρτισης (ΕΠΕΑΕΚ2000-2006). 

13. Την Πρόσκληση Υποβολής Πρότασης της Ειδικής 
Υπηρεσίας Διαχείρισης του ΕΠΕΑΕΚ II με αρ. πρωτ. 
16245/1.12.2003 στο πλαίσιο του Μέτρου 5.2 «Αναβάθμι¬ 
ση Υποδομών και Εξοπλισμών για την Βελτίωση της Ποιό¬ 
τητας της Εκπαίδευσης»του ΕΠΕΑΕΚ II. 

14. Το Τεχνικό Δελτίο Εργου /Υποέργων που κατατέθη¬ 
κε από την Ε.ΥΈ Προγραμμάτων ΚΠΣ του ΥΠΕΠΘ στην 
Ειδική Υπηρεσία Διαχείρισης του ΕΠΕΑΕΚ με αρ. πρωτ. 
1521/4.12.2003. 

15. Το Προεδρικό Διάταγμα 413/ΦΕΚ 184/13.10.1987. 

16. Την αναγκαιότητα ύπαρξης Διευθύνουσας Υπηρε¬ 
σίας για την υλοποίηση του έργου «Εργαστήρια Φυσικών 
Επιστημών της Α' Βάθμιας Εκπαίδευσης, Κτιριακές Υπο¬ 
δομές και Προμήθεια Εξοπλισμού» σύμφωνα με το με αρ. 
πρωτ. 20080/6.5.2004 έγγραφο της Ειδικής Υπηρεσίας 
Αρχής Πληρωμής. 

17. Το γεγονός ότι από την παρούσα δεν προκύπτει δα¬ 
πάνη για τον τακτικό προϋπολογισμό, αποφασίζουμε: 

Τον ορισμό της ΔΙΕΦΕΣ ως Διευθύνουσα Υπηρεσία για 
το έργο «Εργαστήρια Φυσικών Επιστημώντης Α' Βάθμιας 
Εκπαίδευσης, Κτιριακές Υποδομές και Προμήθεια Εξο¬ 
πλισμού», στο πλαίσιο του Μέτρου 5.2 «Αναβάθμιση Υπο¬ 
δομών και Εξοπλισμών για την Βελτίωση της Ποιότητας 
της Εκπαίδευσης» του ΕΠΕΑΕΚ II, που θα υλοποιηθεί με 
τελικό δικαιούχο την Ειδική Υπηρεσία Εφαρμογής Προ¬ 
γραμμάτων Κ.Π.Σ. του ΥΠΕΠΘ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 272634 (4) 

Σύσταση και συγκρότηση επιτροπής ελέγχου Βιομηχα¬ 
νιών και Βιοτεχνιών Γεωργικών Φαρμάκων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 30 του Ν.1845/1989 (Α 102) «Ανάπτυξη 
και αξιοποίηση της αγροτικής έρευνας και τεχνολογίας - 
δασοπροστασία και άλλες διατάξεις»(Α102). 

β) Του άρθρου 2 του Π.Δ. 129/1992 «Περιορισμός συ- 
ναρμοδιοτήτων κατά την έκδοση υπουργικών αποφάσε¬ 
ων σε θέματα αρμοδιότητας υπουργείων» (Α65). 

γ) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (Α 137),όπως προστέθηκε με το 
άρθρο 27του Ν. 2081/1992 «Ρύθμιση του θεσμού των Επι¬ 
μελητηρίων»^ 54) όπως αντικαταστάθηκε μετηνπαρα- 
γρ. 2 ατού άρθρου 1 του Ν. 2469/1997 «Περιορισμός και 
βελτίωση της αποτελεσματικότητας των Κρατικών δαπα¬ 
νών κ.α. διατάξεις» (Α 38). 

2. Το άρθρο 2 παρ. 49 της αριθμ. 393155/22.9.1992 κοι¬ 
νή απόφαση των Υπουργών Προεδρίας της Κυβέρνησης, 
Γεωργίας και Οικονομικών «Περιορισμός Συλλογικών Ορ¬ 
γάνων του Υπουργείου Γεωργίας» (Β579). 

3. Το γεγονός ότι από την εφαρμογή της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Ι.Στο Υπουργείο Αγροτικής Ανάπτυξης και Τροφίμων 
συστήνουμε και συγκροτούμε επιτροπή ελέγχου βιομη¬ 
χανιών και βιοτεχνιών γεωργικών φαρμάκων που αποτε- 
λείται από: 

α) Τρεις (3) Γεωπόνους, μετουςαναπληρωτέςτους,της 
Διεύθυνσης Προστασίας Φυτικής Παραγωγής, που έχουν 
σχετικό αντικείμενο εργασίας. 

β) Ένα (1) Γεωπόνο και ένα (1) Χημικό, με τους αναπλη¬ 
ρωτές τους, του Μπενακείου Φυτοπαθολογικού Ινστιτού¬ 
του, που έχουν σχετικό αντικείμενο εργασίας. 

2. Τα μέλη της επιτροπής, με τους αναπληρωτές τους 
ορίζονται με απόφαση του Υπουργού Αγροτικής Ανάπτυ¬ 
ξης και Τροφίμων, για θητεία δύο (2) ετών που λήγει την 
31η Δεκεμβρίου του δευτέρου έτους από του ορισμού αυ¬ 
τών. 

Η Γραμματειακή εξυπηρέτηση της Επιτροπής, ανατίθε¬ 
ται στη Δ/νση Προστασίας Φυτικής Παραγωγής και χρέη 
Γραμματέα αυτής εκτελεί υπάλληλος, ο οποίος ορίζεται 
με τον αναπληρωτή του με την ίδια ως άνω απόφαση. 

3. Έργο της Επιτροπής είναι: 

α. Ο έλεγχος των εγκαταστάσεων των βιομηχανιών και 
βιοτεχνιών γεωργικών φαρμάκων για τη χορήγηση άδει¬ 
ας παρασκευής, συσκευασίας και αποθήκευσης γεωργι¬ 
κών φαρμάκων ή επέκταση ή τροποποίηση αυτής. 

β. Η διενέργεια επιθεωρήσεων των εγκαταστάσεων των 
βιομηχανιών και βιοτεχνιών παρασκευής και συσκευα¬ 
σίας γεωργικών φαρμάκων, με σκοπό την παραγωγή 
προϊόντων καλής ποιότητας. 

γ. Η διενέργεια επιθεωρήσεων των εγκαταστάσεων των 
βιομηχανιών και βιοτεχνιών γεωργικών φαρμάκων για την 
προστασία του οικοσυστήματος. 

δ. Η σύνταξη πρακτικού ελέγχου επιθεωρήσεως κάθε 
βιομηχανίας και βιοτεχνίας, στο οποίο σημειώνονται ελ¬ 
λείψεις, παρεκκλίσεις και παραβάσεις και η εισήγηση για 
τη λήψη των ενδεδειγμένων μέτρων για την παρασκευή 
προϊόντων καλής ποιότητας και για προστασία του οικο¬ 
συστήματος. 

ε. Ο έλεγχος των εγκαταστάσεων των αποθηκευμένων 
δραστικών και βοηθητικών ουσιών, των υλικών συσκευα¬ 
σίας, καθώς και των παραγομένων σκευασμάτων. 

στ. Η θεώρηση και ο έλεγχος του βιβλίου εισερχομένων 
δραστικών και βοηθητικών ουσιών και των παραγομένων 
σκευασμάτων. 

4. Από την έναρξη ισχύος της απόφασης αυτής καταρ- 
γείταιτο άρθρο 3 της αριθμ.82299/23.7.1997 (ΦΕΚ692/Β/ 
19.8.1997) απόφασης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2004 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. Μ.8415.6/01/2004 (5) 

Έγκριση παροχής υπερωριών στο προσωπικό της 
Πλοηγικής Υπηρεσίας για το έτος 2004. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη 

α. Τις διατάξεις των άρθρων 4 και 25 του Ν. 3142/1955 
«περί Πλοηγικής Υπηρεσίας» (ΦΕΚ43Α'). 

β. Το Π.Δ. 242/1999 « Οργανισμός Υπουργείου Εμπορι¬ 
κής Ναυτιλίας «(ΦΕΚ201 Α'). 

γ. Το Π.Δ. 175/2002 «Οργανισμός Διάρθρωσης και Λει¬ 
τουργίας Γ ενικής Γ ραμματείας Λιμένων και Λιμενικής Πο¬ 
λιτικής» (ΦΕΚ 158 Α'). 

δ. Το άρθρο 16 του Ν. 3205/2003 «Μισθολογικές ρυθμί¬ 
σεις κλπ.» (ΦΕΚ 297 Α'). 

ε. Το υπ’ αριθμ. 4213.1/05/04/20.1.2004 έγγραφο του 
ΚΛΠ/ΔΠΣΠ. 

στ. Την υπ’ αριθμ. Μ. 8414.4/01/03/17.12.2003 απόφαση 
ΥΕΝ «Συγκρότηση Συμβουλίου Πλοηγικής Υπηρεσίας» 
(ΦΕΚ 1930 Β'). 

ζ. Την υπ’ αριθμ. 1887/2004 (θέμα 2ο)γνωμοδότηση 
Συμβουλίου Πλοηγικής Υπηρεσίας. 

η. Τις υπηρεσιακές ανάγκες της Πλοηγικής Υπηρεσίας 
του ΥΕΝ που θα καλυφθούν με υπερωριακή εργασία, 
αποφασίζουμε: 

1. Την αποδοχή της υπ’ αριθμ. 1887/28.4.2004 (θέμα 2ο) 
γνωμοδότησης του Συμβουλίου Πλοηγικής Υπηρεσίας 
και εγκρίνουμε την παροχή υπερωριών στο προσωπικό 
της Πλοηγικής Υπηρεσίας ως εξής: 

α) Έως 1840 ώρες απογευματινής υπερωριακής εργα¬ 
σίας στους 10 διοικητικούς υπαλλήλους της Πλοηγικής 
Υπηρεσίας για εργασίες συγκέντρωσης, ταξινόμησης και 
αρχειοθέτησης του οικονομικού αρχείου της Πλοηγικής 
Υπηρεσίας προκειμένου να αποσταλεί για έλεγχο στο 
Ελεγκτικό Συνέδριο. Ο αριθμός των υπερωριών δεν θα 
υπερβείτις 50 ανά υπάλληλο μηνιαίως. 

β) Εως 300 ώρες υπερωριακής αμοιβής για το έτος 2004 
στον Μηχανοτεχνίτη ΚΑΡΑΝΤΑΝΗ Λάζαρο του Πλοηγικού 
Σταθμού Πειραιά για απογευματινή - νυχτερινή υπερωρια- 
κή απασχόληση και υπερωριακή εργασία Κυριακών και 
εξαιρέσιμων ημερών, για την αντιμετώπιση εξαιρετικά 
εκτάκτων και απρόβλεπτων αναγκών επισκευής των πλω¬ 
τών μέσων του Πλοηγικού Σταθμού Πειραιά ο οποίος λει¬ 
τουργεί σε 24ωρη βάση και όλες τις ημέρες του έτους. Η 
υπερωριακή εργασία δεν θα υπερβείτις 25 ώρες μηνιαίως. 

2. Η ανωτέρω πίστωση έχει εγγράφει στον Προϋπολο¬ 
γισμό του Κεφαλαίου Πλοηγικής Υπηρεσίας χρήσης 2004 
και θα βαρύνει τους Κ.Α 0261 &0263. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 23 Ιουλίου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

Αριθ. 10605 (6) 

Ψήφιση του Οργανισμού Εσωτερικής Υπηρεσίας Νομι¬ 
κού Προσώπου Δημοσίου Δικαίου «Παιδικοί Σταθμοί 
Πύργου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12του Ν. 1188/1981 «περί 
κυρώσεωςτου Κώδικος καταστάσεως προσωπικού οργα¬ 
νισμών τοπικής αυτοδιοικήσεως», όπως αντικαταστάθηκε 
με τις διατάξεις του άρθρου δπαραγ. 5 του Ν. 2307/1995. 

2. Την υπ’ αριθμ. 241 Γ.Γ. /18.8.1998 απόφασή μας «πε¬ 
ρί ανάθεσης άσκησης αρμοδιοτήτων και εξουσιοδότησης 
υπογραφής». 

3. Την υπ’ αριθμ. 15/2004 απόφαση του Διοικητικού 
Συμβουλίου των Παιδικών Σταθμών Πύργου «περί ψήφι¬ 
σης Ο.Ε.Υ. των Παιδικών Σταθμών». 

4. Την υπ’ αριθμ. 254/2004 απόφαση του Δημοτικού 
Συμβουλίου Πύργου «περί έγκρισης του Ο.Ε.Υ. του ΝΠΔΔ 
με την επωνυμία «Παιδικοί Σταθμοί Πύργου». 

5. Το υπ’ αριθμ. 17/2004 πρακτικό του Υπηρεσιακού 
Συμβουλίου Υπαλλήλων Ο.Τ.Α. Ν. Ηλείας μετο οποίο γνω- 
μοδοτεί υπέρτης ψήφισηςτου Ο.Ε.Υ. των Παιδικών Σταθ¬ 
μών Πύργου, αποφασίζουμε: 

Εγκρίνουμε την υπ’ αριθμ. 15/2004 απόφαση του Διοι¬ 
κητικού Συμβουλίου των Παιδικών Σταθμών Πύργου «πε¬ 
ρί ψήφισης Οργανισμού Εσωτερικής Υπηρεσίας του 
ΝΠΔΔ Παιδικοί Σταθμοί Πύργου», όπως αναλυτικά ορίζε¬ 
ται στην απόφαση αυτή, ώστε η διάρθρωση των θέσεων 
των Υπηρεσιών αυτού να έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΠΑΙΔΙΚΩΝ ΣΤΑΘΜΩΝ ΠΥΡΓΟΥ 

Άρθρο 1 

Διάρθρωση υπηρεσιών 

Η διεύθυνση του Ν.Π.Δ..Δ. «Παιδικοί Σταθμοί Δήμου 
Πύργου» αποτελείται από τα εξής Τμήματα: 

Α. Τμήμα Προσχολικής Αγωγής Α' Παιδικού Σταθμού 
Πύργου. 

Β. Τμήμα Προσχολικής Αγωγής Β' Παιδικού Σταθμού 
Πύργου. 

Γ. Τμήμα Προσχολικής Αγωγής Γ Παιδικού Σταθμού 
Πύργου. 

Δ. Τμήμα Διοικητικού Οικονομικού. 

Άρθρο 2 

Αρμοδιότητες Διεύθυνσης - Τμημάτων 

Α. Η Διεύθυνση εποπτεύει, συντονίζει και κατευθύνει το 
παιδαγωγικό έργο του Ν.Π.«Παιδικοί Σταθμοί Δήμου 
Πύργου» και γενικά μεριμνά για την εύρυθμη λειτουργία 
του σύμφωνα με τον ισχύοντα κανονισμό λειτουργίας. 

Β. Τα Τμήματα Προσχολικής Αγωγής επιμελούνται την 
παροχή σύγχρονης προσχολικής αγωγής στα φιλοξενού¬ 
μενα βρέφη και νήπια σε συνεργασία με το προσωπικό 
του κάθε Σταθμού. 

Γ. Το Τμήμα Διοικητικού - Οικονομικού επιμελείται τις 
παντός είδους Διοικητικές και Οικονομικές εργασίες του 
Ν.Π. «Παιδικοί Σταθμοί Δήμου Πύργου». 

Άρθρο 3 

Καθήκοντα Προϊσταμένου Διεύθυνσης 

1. Προΐσταται όλων των υπαλλήλων. Είναι αρμόδιος και 


επιμελείται σε συνεργασία με τους παιδαγωγούς του 
Σταθμού για την εφαρμογή των σύγχρονων απόψεων της 
Παιδαγωγικής και της Ψυχολογίας, της κείμενης νομοθε¬ 
σίας και του Κανονισμού Λειτουργίας 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργίατου Νομι¬ 
κού Προσώπου 

4. ΕισηγείταιστοΔ.Σ.του Ν.Π. κάθε θέμα που αφορά τη 
λειτουργία, το προσωπικό, τους γονείς και την υλικοτε- 
χνική υποδομή του Ν.Π., όπως: 

• τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να 

• διασφαλιστεί η εύρυθμη λειτουργίατου 

• το παιδαγωγικό υλικό και τον πάσης φύσεως εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού , ώστε να μην δημιουργούνται λειτουργικά προβλήμα¬ 
τα στο Ν.Π. 

6. Συζητά, εγκρίνει και υπογράφειτα αιτήματατωνπροϊ- 
σταμένωνπου αφορούν ανάγκες των τμημάτων τους. 

7. Συνεργάζεται αρμονικά με το Γ ραφείο Διοικητικού - 
Οικονομικού το οποίο οφείλει να παρέχει κάθε στοιχείο, 
για να διασφαλισθεί η εύρυθμη λειτουργίατου Ν.Π. και η 
επίτευξη των σκοπών του. Επίσης συνεργάζεται στην κα¬ 
τάρτιση του Προϋπολογισμού - Απολογισμού και Ισολογι¬ 
σμού. 

8. Επιμελείται τον εφοδιασμό τροφίμων και των λοιπών 
ειδών και υλικών 

9. Παρίσταται στις συνεδριάσεις του Δ.Σ. κατόπιν προ- 
σκλήσεωςτου Προέδρου 

10. Συγκαλεί ύστερα από Απόφαση του Διοικητικού 
Συμβουλίου συγκέντρωση γονέων και κηδεμόνων τουλά¬ 
χιστον δύο φορές το χρόνο, στην οποία παραβρίσκεται 
και ο ίδιος. 

11. Επιβλέπει τη τήρηση όλωντων απαραίτητων βιβλίων 
και τηρεί την αλληλογραφία, το Βιβλίο Πρωτοκόλλου, το 
Βιβλίο παρουσίας του Προσωπικού και τη σφραγίδα του 

Ν.Π. 

Άρθρο 4 

Καθήκοντα Προϊσταμένου Τμήματος 
Προσχολικής Αγωγής 

Είναι υπεύθυνος: 

1. Γ ια την εύρυθμη λειτουργίατου Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη και νήπια σε συνεργασία με το παι¬ 
δαγωγικό προσωπικό. 

3. Εποπτεύει όλο το προσωπικού του Τμήματος για την 
σωστή εκτέλεση των καθηκόντων του. 

4. Εισηγείται στην Διεύθυνση, τις ανάγκες του Τμήμα¬ 
τος σε προσωπικό και πάσης φύσεως εξοπλισμό και επο¬ 
πτικού υλικού, καθώς και την επιμόρφωση του προσωπι¬ 
κού. 

5. Παρίσταται στις συγκεντρώσεις, προσωπικού, γονέ¬ 
ων. 

6. Ασκεί τα καθήκοντα υπαλλήλου του παιδαγωγικού 
κλάδου κατά μία ώρα λιγότερο, στα τμήματα του Παιδα- 

γωγικού προσωπικού που υπηρετεί στον Σταθμό. Δεντου 
αναλογεί αριθμός παιδιών πέραν της δυναμικότητας των 
τμημάτων που λειτουργούν με το παιδαγωγικό προσωπι¬ 
κό του Σταθμού ούτε και τμήμα παιδιών. Σε περίπτωση 
αδείας μικρής διάρκειας υπαλλήλου του παιδαγωγικού 
κλάδου ο/η προϊστάμενος έχει την ευθύνη του τμήματος 
του υπαλλήλου αυτού στο ωράριό του. 

7. Προβαίνει σε απογραφή κατ’ έτος αναλώσιμου και μη 
αναλώσιμου υλικού και θέτει αυτήν προς έγκριση στο Δ.Σ. 

8. Τηρεί όλα τα απαραίτητα βιβλία (Δελτίο εισαγωγής, 
Δελτίο εξαγωγής υλικού,αποδείξεις είσπραξης τροφείων, 
βιβλίο αναλώσιμου υλικού βιβλίο μη αναλώσιμου υλικού). 

Άρθρο 5 

Καθήκοντα Προϊσταμένου Τμήματος 
Διοικητικού -Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό των Σταθμών με τα αναγκαία τρόφιμα και τα 
λοιπά υλικά που είναι απαραίτητα για την εύρυθμη λει¬ 
τουργία τους. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λ.π. του προσωπικού. 

4. Συνεργάζεται με τον Προϊστάμενο της Διεύθυνσης 
για την κατάρτιση του προϋπολογισμού - απολογισμού - 
ισολογισμού. 

5. Τηρεί αρχείο κληροδοτημάτων, ακινήτων, συμβολαί¬ 
ων και γενικά της περιουσίας του Ν.Π., καθώς και των μι¬ 
σθώσεων. 

6. Τηρεί όλα τα απαραίτητα βιβλία. 

Άρθρο 6 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ02 ΠΑΙΔΑΓΩΓΙΚΗΣ ΨΥΧΟΛΟΓΙΑΣ: Θέσεις 
(1) μία, με εισαγωγικό βαθμό Δ' και καταληκτικό βαθμό Α' 

2. ΚΛΑΔΟΣ ΠΕ ΝΗΠΙΑΓΩΓΩΝ: Θέσεις (1) μία, με εισα¬ 
γωγικό βαθμό Δ' και καταληκτικό βαθμό Α'. 

3. ΚΛΑΔΟΣ ΤΕ09 ΒΡΕΦΟΝΗΠΙΟΚΟΜΙΑΣ: Θέσεις (15) 
δέκα πέντε, με εισαγωγικό βαθμό Δ' και καταληκτικό βαθ¬ 
μό Α'. 

4. ΚΛΑΔΟΣ ΤΕ17 ΔΙΟΙΚΗΤΙΚΟΥ-ΛΟΓΙΣΤΙΚΟΥ: Θέσεις 
(1) μία, με εισαγωγικό βαθμό Δ' και καταληκτικό βαθμό Α' 

5. ΚΛΑΔΟΣ ΤΕ02 ΚΟΙΝΩΝΙΚΩΝ ΛΕΙΤΟΥΡΓΩΝ: Θέσεις 
(1) μία. με εισαγωγικό βαθμό Δ' και καταληκτικό βαθμό Α' 

6. ΚΛΑΔΟΣΔΕ01 ΔΙΟΙΚΗΤΙΚΩΝ ΓΡΑΜΜΑΤΕΩΝ: Θέσεις 
(1) μία, με εισαγωγικό βαθμό Δ' και καταληκτικό βαθμό Α' 

7. ΚΛΑΔΟΣ ΔΕ08 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ: Θέσεις (10) δέκα, με εισαγωγικό βαθμό Δ' και κα¬ 
ταληκτικό βαθμό Α'. 

8. ΚΛΑΔΟΣ ΔΕ29 ΟΔΗΓΩΝ: Θέσεις (1) μία, με εισαγω¬ 
γικό βαθμό Δ' και καταληκτικό βαθμό Α'. 

9. ΚΛΑΔΟΣ ΔΕ32 ΜΑΓΕΙΡΩΝ: Θέσεις (3) τρεις, με εισα¬ 
γωγικό βαθμό Δ' και κατάληκτικό βαθμό Α'. 

10. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ): Θέσεις (2) δύο, με εισαγωγικό βαθμό Ε' 
και καταληκτικό βαθμό Β'. 

11. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ: Θέ¬ 
σεις (9) εννέα, με εισαγωγικό βαθμό Ε' και καταληκτικό 
βαθμό Β'. 


12. ΚΛΑΔΟΣ ΥΕ01 ΚΛΗΤΗΡΩΝ - ΓΕΝΙΚΩΝ ΚΑΘΗΚΟ¬ 
ΝΤΩΝ: θέσεις (1) μία με εισαγωγικό βαθμό Ε' και καταλη¬ 
κτικό βαθμό Β'. 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

α) ΜΟΝΙΜΟ ΠΡΟΣΩΠΙΚΟ 

1. ΤΕ ΒΡΕΦΟΝΗΠΙΟΚΟΜΙΑΣ : Θέσεις (4) τέσσερις, με 
εισαγωγικό βαθμό Δ' και καταληκτικό βαθμό Α'. 

-ΤΕ ΝΗΠΙΑΓΩΓΩΝ (Προσωρινός): Θέσεις (5) πέντε, με 
εισαγωγικό βαθμό Δ' και καταληκτικό βαθμό Α'. 

2. ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗΘΟΣ ΜΑ¬ 
ΓΕΙΡΟΥ) : Θέσεις (3) τρεις, με εισαγωγικό βαθμό Ε' και κα¬ 
ταληκτικό βαθμό Β'. 

3. 4. ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ: Θέσεις (3) 
τρεις, με εισαγωγικό βαθμό Ε' και καταληκτικό βαθμό Β'. 

Γ ΕΠΟΧΙΑΚΟ ΠΡΟΣΩΠΙΚΟ 

Θέσεις (10) δέκα που κατανέμονται ως εξής : 

Τρεις (3) θέσεις κλάδου ΤΕ09 Βρεφονηπιοκομίας 

Τρεις (3) θέσεις κλάδου ΔΕ08 βοηθών βρεφοκόμων παι¬ 
δοκόμων 

Τρεις (3) θέσεις κλάδου ΥΕ 16 προσωπικού καθαριότη¬ 
τας. 

Μία (1) θέση κλάδου ΥΕ14 βοηθού μαγείρου. 

Οι θέσεις των κλάδων ΤΕ Νηπιαγωγών (προσωρινός) 
και ΤΕ Βρεφονηπιοκομίας μετατρέπονται, μόλις κενω¬ 
θούν με οποιονδήποτε τρόπο, σε θέσεις κλάδου ΤΕ9 Βρε¬ 
φονηπιοκόμων σύμφωνα με τις διατάξεις του άρθρου 35 
του Ν. 2646/1998. 

Οι υπάλληλοι του κλάδου ΤΕ Βρεφονηπιοκομίας, ΤΕ 
Νηπιαγωγών (προσωρινός) και ΠΕ Νηπιαγωγών (προσω¬ 
ρινός) που μετατάσσονται από τους πρώην Κ.Π.Σ. και 
Κ.Β.Σ δύνανται να ενταχθούν στον κλάδο ΤΕ 16 Νηπιαγω¬ 
γών και ΤΕ9 Βρεφονηπιοκόμων μετά από αίτησή τους. 

Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ.. υπάλληλοι των κλάδων ΤΕ Νηπιαγωγών (προ¬ 
σωρινός) καιΤΕ Βρεφονηπιοκομίας, ως προϊστάμενοι της 
Διεύθυνσης του Ν.Π.Δ.Δ. Παιδικοί Σταθμοί Δήμου Πύρ¬ 
γου και των τριών τμημάτων προσχολικής αγωγής επιλέ¬ 
γονται από τους κλάδους ΤΕ Νηπιαγωγών, ΤΕ Βρεφονη¬ 
πιοκομίας και ΤΕ 9 Βρεφονηπιοκομίας. 

Μετά την κατάργηση των προσωποπαγών θέσεων, 
προϊστάμενοι κρίνονται κατ’ αποκλειστικότητα υπάλλη¬ 
λοι του κλάδου ΤΕ9 Βρεφονηπιοκομίας. 

2. Προϊστάμενος του Τμήματος Διοικητικού-Οικονομι- 
κού επιλέγεται υπάλληλος του κλάδου ΤΕ 17 Διοικητικού - 
Λογιστικού. 

Άρθρο 8 

Καθήκοντα - δικαιώματα υπαλλήλων. 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Κατανομή προσωπικού-Ορισμός προϊσταμένων 

Οι προβλεπόμενες από τον Οργανισμό Εσωτερικής 

Υπηρεσίας θέσεις κατά κλάδο καλύπτουν όλους τους ερ¬ 
γαζόμενους στο Ν.Π.Δ..Δ. ανεξαρτήτως σχέσεως εργα¬ 
σίας καθώς και ορισμένο επιπλέον αριθμό θέσεων για την 
κάλυψη των υφισταμένων και μελλοντικών αναγκών των 
Υπηρεσιώντου Ν.Π.Δ.Δ. 

Η κατανομή του προσωπικού γίνεται πάντοτε με από¬ 
φαση του Προέδρου του Δ.Σ. του Ν.Π.Δ.Δ., ανάλογα με 
τις ανάγκες των υπηρεσιών, τα προσόντα των υπαλλή¬ 
λων, την πείρα και τις γνώσεις αυτών σε ειδικά αντικείμε¬ 
να, κατά την οποία κατανομή θα εξετάζονται και τυχόν ει¬ 
δικές ανάγκες των υπαλλήλων (μητέρες ανηλίκων τέ¬ 
κνων, έγκυες γυναίκες, τόπος διαμονής κ.λ.π.) 

Προϊστάμενοι Διεύθυνσης και Τμημάτων ορίζονται πά¬ 
ντοτε με απόφαση του Προέδρου του Δ.Σ., οι κρινόμενοι 
από το αρμόδιο Υπηρεσιακό Συμβούλιο υπάλληλοι, ανα- 
πληρούμενοι, σε περίπτωση απουσίαςτουςή κωλύματος, 
από τον κατά βαθμό αρχαιότερο υπάλληλο της αυτής 
υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ.. 

Κάλυψη δαπάνης 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2004, ύψους περίπου 
300.000,00 ευρώ, εφ’ όσον, δε, προσληφθούν όλοι και για 


τα επόμενα οικονομικά έτη, το ύψος της δαπάνης δεν 
μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 22 Ιουλίου 2004 

Με εντολή Γενικού Γραμματέα Περιφέρειας 
Ο ΓΕΝΙΚΟΣ ΔΙΕΥΘΥΝΤΗΣ κ.α.α 
Η Διευθύντρια Διοίκησης 
ΧΛΟΗ ΚΑΤΣΟΥΔΑ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο ΦΕΚ 1052 τ.Β'/13.7.2004 που δημοσιεύθηκε η υπ’ 
αριθμ.. 57284/Β7/5.7.2004 υπουργική απόφαση: «Αντικα¬ 
τάσταση της υπ’ αριθμ. Β1/717/23.9.1993 (ΦΕΚ786τ.Β'/ 
6.10.1993) υπουργικής απόφασης «Έγκριση Προγράμ¬ 
ματος Μεταπτυχιακών Σπουδώντου Τ μήματος Πληροφο¬ 
ρικής (νυν Τμήματος Πληροφορικής και Τηλεπικοινω¬ 
νιών) του Πανεπιστημίου Αθηνών», όπως έχει ήδη τροπο¬ 
ποιηθεί με την αριθμ. Β7/349/11.8.2000 (ΦΕΚ 1024 τ.Β'/ 
30.8.2000) υπουργική απόφαση» γίνεται η εξής διόρθω¬ 
ση: 

Από το λανθασμένο: «ΦΕΚ 1024τ.Β'/30.8.2000»στο σω¬ 
στό: «ΦΕΚ 1074τ.Β'/30.8.2000» όπου αυτό αναφέρεται. 

(Από το Υπ. Εθνικής Παιδείας και Θρησκευμάτων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




